Nashangaa Je,Benjamin wa Mambo alianza mziki mwaka upi?

Unaweza kunipatia muktadha wa kujibu hili (kwa lugha sawa na swali langu)?
"Nimefulia" ni jina la wimbo uliotoka 26 Juni, 2010 kutungwa na kuimbwa na msanii wa muziki wa kizazi kipya kutoka nchini Tanzania, Benjamin wa Mambo Jambo akiwa na A.T. Wimbo umetayarishwa na Benjamin mwenyewe kupitia studio yake ya Mzuka Records ya Mbezi Beach, Dar es Salaam. Video ya wimbo huu, umeongozwa na Adam Juma wa Visual Lab. Ndani wanaonekana wakiwa mahali pa kuoshea magari kienyeji baada ya kufukuzwa kazi bila maelezo ya maana. Ili kujikimu kimaisha, anaamua kuingia mtaani na kufanya kazi mbalimbali ili aweze kumudu gharama za maisha. 
Historia
Wazo la wimbo

Wazo la kutunga wimbo huu alilipata akiwa garini na mtayarishaji wake maarufu Miikka Mwamba huko nchini Finland mnamo kwa wa 2009. Wakiwa safarini nchini humo, Benja anapata wazo la kutunga wimbo huu kwa melodi tu bila maneno. Wazo limekuja baada kusikia wimbo mmoja uliokuwa unapiga katika gari hilo. Halkadhalika akitazama mandhari halisi ya nchini Finland na Tanzania tofauti yake ni ardhi na mbingu. Akaona Bongo kama tumefulia. Isitoshe wakati huo kundi zima la Ze Comedy walikuwa na kipengele cha "Umefulia" na msemo huu katika mwaka wa 2008/2009 ulitamba sana. Akaona heri atie katika mashairi ili kuleta ladha zaidi. 
Wazo hili Miika aliunga mkono kwa asilimia mia moja. Na hasa ilitakiwa wimbo huu urekodiwe Finland, ila tu ratiba zilibana kwa wawili hawa ikaishia kuja kufanywa nchini Tanzania. Vilevile hii ndiyo ilikuwa mara ya kwanza kwa Benjamin kwenda barani Ulaya.  Akiwa Tanzania, alitengeneza mdundo wake na kutia sauti pekee. 
Aliendelea kusikiliza mwenyewe hadi hapo alipompata A.T na kutia sauti yake katika kiitikio. Awali Benja alikataa kumruhusu A.T atie sauti zake katika wimbo wake, hasa kwa kufuatia A.T alikuwa anaimba miduara na yeye Benjamin anaimba ragga. Kukutana kwa wawili hawa kulisababishwa na Adam Juma aliyemtambulisha A.T kwa Benjamin. Kilichopelekea Benjamin kumkubali A.T ni baada ya kumfanyia wimbo wake wa Nipigie alioimshirikisha Stara Thomas.  Kuanzia hapo, Benjamin ikabidi atulie na akubali matokeo ya kumshirikisha...